Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12860

d) Üzemeltetési környezet. Teszteket kell végrehajtani annak igazolására, hogy a hajtómű jellemzői kielégítőek az üzemeltetési környezetre tekintettel. Megjegyzés.- Az üzemeltetési környezet magába foglalhat madarakkal történő ütközés, eső és jégeső, elektromágneses interferencia és villámcsapás előfordulását. VII. RÉSZ.LÉGCSAVAROK A. ALRÉSZ.ÁLTALÁNOS RÉSZ A. 1. Alkalmazhatóság A. 1. 1. Ezen Rész Szabványait minden légcsavarra alkalmazni kell a IIIB és V. Részekben előírtak szerint. Megjegyzés.- Az alábbi Szabványokban számszerű specifikáció nem szerepel, melyeket össze lehetne hasonlítani azokkal, melyek a nemzeti légialkalmassági kódokban találhatók. A II. Rész 1. 2. 1. pontjának megfelelően ezeket a Szabványokat ki kell egészíteni a Szerződő Államok által megalkotott, adoptált, vagy elfogadott követelményekkel. A. 1. 2. Az A. 1. 1 pontban a légcsavarokra előírt átfogó, és részletes nemzeti kód megfelelő részei által meghatározott légialkalmassági szintnek lényegében legalább egyenlőnek kell lennie a jelen Rész széleskörű Szabványai által szándékolt teljes szinttel. A. 2. Közzétett teljesítményosztályok, viszonyok és korlátozások Közzé kell tenni mindazokat a teljesítményosztályokat, az összes üzemeltetési körülményt és korlátozásokat, melyek a szándék szerint szabályozzák a légcsavar működését. 2007/70/II. szám A. 3. Folyamatos légialkalmasság – karbantartási információk A. 3. 1. Általános rész A légcsavar légialkalmas állapotban tartására kidolgozandó eljárásokban a használatra vonatkozólag információkat kell biztosítani. Ezen információknak tartalmazniuk kell az A. 3. 2., az A. 3. 3. és az A. 3 4. pontokban előírtakat. A. 3. 2. Karbantartási információk A karbantartási információknak magukba kell foglalni a légcsavar leírását, és a karbantartási feladatok végrehajtásának javasolt módszereit. Ezen információknak tartalmazniuk kell iránye4lveket a hiba-meghatározásra. A. 3. 3. A karbantartási program információi A karbantartási program információinak magukba kell foglalniuk a karbantartási feladatokat, és azokat a javasolt időintervallumokat, amikor ezeket a feladatokat el kell végezni. A. 3. 4. A típustervezés jóváhagyásából eredő kötelező karbantartási követelmények Azokat a kötelező karbantartási követelményeket, melyeket a Tervező Állam a típustervezés jóváhagyásának részeként határozott meg, ily módon kell azonosítani, és az A. 3. 3. pont karbantartási információiba bele kell foglalni. B.ALRÉSZ.TERVEZÉS ÉS GYÁRTÁS B. 1. Működés A légcsavar összeépítését úgy kell megtervezni és végrehajtani, hogy az megbízhatóan működjön az üzemeltetési határértékein belül a várható üzemeltetési körülmények között, amikor a jelen Annex IIIB és V. Részeinek megfelelően építik fel és bizonyítják, hogy a légcsavar nem veszélyes. B. 2. Hibaelemzés A légcsavar biztonsági becslését el kell végezni annak biztosítása érdekében, hogy a légcsavar biztonságosan működik az üzemeltetési körülmények teljes tartományában. Összesítést kell készíteni azokról a meghibásodásokról, melyeknek hatásai veszélyt jelentenek a légcsavarra. 2007/70/II. szám Ha az egyes elemek elsődleges meghibásodása (például: légcsavarlapátok) valószínűen veszélyes hatást eredményez a légcsavarra, a teljességre (épségre) vonatkozó követelményeket előíró értekezletre kell bízni a megbízhatóság megítélését. B. 3. Anyagok és gyártási módszerek Az anyagok, valamint a gyártási folyamatok és módszerek kiválasztásánál számításba kell venni, hogy a légcsavart milyen várható üzemeltetési környezetben fogják használni. A légcsavar megépítésében felhasznált anyagoknak, valamint a gyártási módszereknek és a folyamatoknak az ismert és megismételhető működést kell eredményezni. B. 4. Állásszög szabályozás és kijelzés B. 4. 1. A normál légcsavar állásszög szabályozás hiánya nem fog veszélyes túlgyorsulást okozni a várható üzemeltetési körülmények között. B. 4. 2. A normál és a veszélyhelyzeti üzemeltetés alatt a légcsavar vezérlő rendszer meghibásodásának vagy egyedi hibájának nem szabad a légcsavarlapátok nem szándékos elmozdulását eredményezni a repülés közbeni kis állásszög helyzet alatti pozícióba. A szerkezeti elemek meghibásodását nem szükséges tekintetbe venni, ha az ilyen meghibásodás előfordulása a legmesszebbmenőkig csekélynek látszik. C. ALRÉSZ.TESZTEK ÉS FELÜLVIZSGÁLATOK C. 1. Lapátrögzítés teszt A leszerelhető lapátokkal történő légcsavar összeépítéseket kielégítő, a szükségesnél nagyobb centrifugális terhelésnek kell alávetni annak biztosítására, hogy a légcsavaragy és a lapátrögzítés rendszere kielégítően és megbízhatóan fog működni a használat során várható terhelések alatt az összes előre látható üzemeltetési körülmény között. C. 2. Üzemeltetési és tartóssági tesztek A légcsavaron olyan teszteket kell kielégítő eredménnyel elvégezni, melyek szükségesek ahhoz, hogy biztosított legyen, hogy a légcsavar kielégítően és megbízhatóan fog működni a közzétett teljesítményosztályokban, viszonyok között és korlátozásokon belül. A teszteknek legalább az alábbiakat kell magukba foglalniuk:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes